Transformerlar (film)
Transformerlar (inglizcha: Transformers) 2007-yil ekranlarga chiqarilgan ilmiy fantastika va jangari janrlaridagi AQSh filmidir. Transformerlar filmlar seriyasining birinchi filmi. Film gʻoyasi Hasbro shirkati ishlab chiqaradigan shu nomdagi oʻyinchoqlar liniyasiga asoslangan. Film rejissori — Michael Bay, ssenariy mualliflari esa Roberto Orci va Alex Kurtzmandir. Filmda bosh rollarni Shia LaBeouf, Tyrese Gibson, Josh Duhamel, Anthony Anderson, Megan Fox, Rachael Taylor, John Turturro va Jon Voight ijro etishgan. Transformerlar AQShda 3-iyul 2007-yilda premyera qilindi. Film umumjahon boʻylab $709 million toʻplab, 2007-yilning 5chi eng kassabop filmiga aylandi. Filmning besh sikveli bor: Transformerlar: Razillar qasosi (2009), Transformerlar: Oydagi pinhon sirlar (2011), Transformers: Age of Extinction (2014), Transformerlar: Soʻnggi ritsar (2017) va Transformers: Rise of the Beasts (2023). Shuningdek, Bumblebee (2018) nomli spin-off ham chiqarilgan.